ddrg/super_eurlex huggingface dataset:
Απόφαση της Επιτροπής

της 22ας Δεκεμβρίου 2000

για τροποποίηση της απόφασης 97/20/ΕΚ για τη θέσπιση καταλόγου τρίτων χωρών που πληρούν τις προϋποθέσεις ισοτιμίας για τους όρους παραγωγής και διάθεσης στην αγορά δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων

[κοινοποιηθείσα υπό τον αριθμό Ε(2000) 4083]

(Κείμενο που παρουσιάζει ενδιαφέρον για τον ΕΟΧ)

(2001/38/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 9 παράγραφος 3 στοιχείο β,

Εκτιμώντας τα ακόλουθα:

(1) Η απόφαση της Επιτροπής 97/20/ΕΚ(3), όπως τροποποιήθηκε τελευταία από την απόφαση 2000/332/ΕΚ(4), καθορίζει τον κατάλογο των τρίτων χωρών από τις οποίες επιτρέπονται οι εισαγωγές δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων, για ανθρώπινη κατανάλωση.

(2) Η απόφαση 2001/37/ΕΚ της Επιτροπής(5) καθορίζει του ειδικούς όρους για την εισαγωγή θαλάσσιων γαστεροπόδων καταγωγής Τζαμάικας και η απόφαση 2001/36/ΕΚ της Επιτροπής(6) καθορίζει τους ειδικούς όρους που διέπουν τις εισαγωγές αλιευτικών προϊόντων καταγωγής Τζαμάικας, συμπεριλαμβανομένων των κατεψυγμένων θαλάσσιων γαστεροπόδων· ως εκ τούτου, η απόφαση 97/20/ΕΚ θα πρέπει να τροποποιηθεί για να συμπεριληφθεί η Τζαμάικα στο μέρος Ι του καταλόγου.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/20/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει 60 ημέρες μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται σε όλα τα κράτη μέλη.

Βρυξέλλες, 22 Δεκεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 1.

(2) ΕΕ L 24 της 30.1.1998, σ. 31.

(3) ΕΕ L 6 της 10.1.1997, σ. 46.

(4) ΕΕ L 114 της 13.5.2000, σ. 40.

(5) Βλέπε σελίδα 64 της παρούσας Επίσημης Εφημερίδας.

(6) Βλέπε σελίδα 59 της παρούσας Επίσημης Εφημερίδας.

ΠΑΡΑΡΤΗΜΑ

Κατάλογος τρίτων χωρών από τις οποίες επιτρέπονται οι εισαγωγές για ανθρώπινη κατανάλωση δίθυρων μαλακίων, εχινοδέρμων, χιτωνοφόρων και θαλάσσιων γαστεροπόδων υπό οποιαδήποτε μορφή

I. Τρίτες χώρες που αποτέλεσαν αντικείμενο ειδικής απόφασης βάσει της οδηγίας 91/492/ΕΟΚ:

AU ΑΥΣΤΡΑΛΙΑ

CL ΧΙΛΗ

JM ΤΖΑΜΑΪΚΑ (μόνο για θαλάσσια γαστερόποδα)

KR ΝΟΤΙΟΣ ΚΟΡΕΑ

MA ΜΑΡΟΚΟ

PE ΠΕΡΟΥ

TN ΤΥΝΗΣΙΑ

TR ΤΟΥΡΚΙΑ

VN ΣΟΣΙΑΛΙΣΤΙΚΗ ΔΗΜΟΚΡΑΤΙΑ ΤΟΥ ΒΙΕΤΝΑΜ.

II. Τρίτες χώρες που μπορούν να αποτελέσουν αντικείμενο προσωρινής απόφασης βάσει της απόφασης 95/408/ΕΚ του Συμβουλίου:

CA ΚΑΝΑΔΑΣ

FO ΝΗΣΟΙ ΦΕΡΟΕ

GL ΓΡΟΙΛΑΝΔΙΑ

NZ ΝΕΑ ΖΗΛΑΝΔΙΑ

TH ΤΑΪΛΑΝΔΗ (μόνο για προϊόντα που έχουν υποστεί αποστείρωση ή θερμική επεξεργασία βάσει των όρων που καθορίζονται στην απόφαση 93/25/ΕΟΚ της Επιτροπής)

US ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ
Απόφαση της Επιτροπής

της 21ης Δεκεμβρίου 2000

για την τροποποίηση της απόφασης 98/121/ΕΚ για την έγκριση του πολυετούς προγράμματος προσανατολισμού για τον αλιευτικό στόλο των Κάτω Χωρών για την περίδο από την 1η Ιανουαρίου 1997 έως τις 31 Δεκεμβρίου 2001

[κοινοποιηθείσα υπό τον αριθμό Ε(2000) 4015]

(Το κείμενο στην ολλανδική γλώσσα είναι το μόνο αυθεντικό)

(2001/21/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για τον καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(1), και ιδίως τα άρθρα 5 και 6,

την απόφαση 97/413/ΕΚ του Συμβουλίου, της 26ης Ιουνίου 1997, σχετικά με τους στόχους και τους λεπτομερείς κανόνες για την αναδιάρθρωση, για την περίοδο από την 1η Ιανουαρίου 1997 έως τις 31 Δεκεμβρίου 2001, στον τομέα της κοινοτικής αλιείας με σκοπό την επίτευξη μιας διαρκούς ισορροπίας μεταξύ των πόρων και της εκμετάλλευσής τους(2), και ιδίως το άρθρο 9 παράγραφος 1,

Εκτιμώντας τα ακόλουθα:

(1) Οι στόχοι που καθορίστηκαν με την απόφαση 98/121/ΕΚ της Επιτροπής, της 16ης Δεκεμβρίου 1997, για την έγκριση του πολυετούς προγράμματος προσανατολισμού για τον αλιευτικό στόλο των Κάτω Χωρών για την περίοδο από την 1η Ιανουαρίου 1997 έως τις 31 Δεκεμβρίου 2001(3), υπολογίστηκαν με τη χρήση των πληροφοριών που διατίθεντο κατά το χρόνο εκείνο.

(2) Υπό το φως νέων πληροφοριών που παρασχέθηκαν από τις Κάτω Χώρες σχετικά με την αλιευτική ικανότητα και τα επίπεδα δραστηριότητας των σκαφών του στόλου, θα πρέπει να αναθεωρηθούν οι στόχοι.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας των στόχων των πολυετών προγραμμάτων προσανατολισμού για τον αλιευτικό στόλο των Κάτω Χωρών για την περίοδο 1997 έως 2001, ο οποίος εμφαίνεται στο παράρτημα της παρούσας απόφασης, συμπεριλαμβανομένων και των υποσημειώσεων, ακυρώνει και αντικαθιστά τον πίνακα του παραρτήματος της απόφασης 98/121/ΕΚ.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 21 Δεκεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 337 της 30.12.1999, σ. 10.

(2) ΕΕ L 175 της 3.7.1997, σ. 27.

(3) ΕΕ L 39 της 12.2.1998, σ. 15.

ΠΑΡΑΡΤΗΜΑ

Κάτω Χώρες

>ΘΕΣΗ ΠΙΝΑΚΑ>
Διορθωτικό στην απόφαση 2001/468/ΕΚ της Επιτροπής, της 8ης Ιουνίου 2001, για έγκριση των μεθόδων ταξινόμησης σφαγίων χοίρων στην Ιταλία

(Επίσημη Εφημερίδα των Ευρωπαϊκών Κοινοτήτων L 163 της 20ής Ιουνίου 2001)

Σελίδα 32, άρθρο 2:

αντί:

">ΑΝΑΦΟΡΑ ΣΕ ΓΡΑΦΙΚΟ>"

διάβαζε:

">ΑΝΑΦΟΡΑ ΣΕ ΓΡΑΦΙΚΟ>".
Απόφαση του Συμβουλίου

της 20ής Μαρτίου 2000

που συμπληρώνει την απόφαση 98/627/ΚΕΠΠΑ σχετικά με ειδική δράση της Ένωσης στον τομέα της συνδρομής για την άρση ναρκοπεδίων

(2000/231/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή δράση 96/588/ΚΕΠΠΑ της 1ης Οκτωβρίου 1996, σχετικά με τις νάρκες κατά προσωπικού(1), και ιδίως το άρθρο 8, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,

Εκτιμώντας τα ακόλουθα:

(1) Με την απόφασή του 98/627/ΚΕΠΠΑ(2) το Συμβούλιο αποφάσισε ότι η Ευρωπαϊκή Ένωση θα πρέπει να αναλάβει ειδική δράση στον τομέα της συνδρομής για την άρση ναρκοπεδίων.

(2) Με την απόφαση 98/628/ΚΕΠΠΑ(3), το Συμβούλιο ζήτησε από τη Δυτικοευρωπαϊκή Ένωση (ΔΕΕ) να υλοποιήσει την εν λόγω δράση.

(3) Απαιτείται πρόσθετη χρηματοδότηση προκειμένου να συνεχισθεί η εφαρμογή της απόφασης 98/627/ΚΕΠΠΑ,

ΑΠΟΦΑΣΙΖΕΙ:

Άρθρο 1

1. Το ποσό δημοσιονομικής αναφοράς προκειμένου να καλυφθούν οι λειτουργικές δαπάνες που συνεπάγεται η εφαρμογή της απόφασης 98/627/ΚΕΠΠΑ ανέρχεται σε 308133 ευρώ για το έτος 2000.

2. Το εν λόγω ποσό είναι επιπρόσθετο του προβλεπόμενου στην απόφαση 98/627/ΚΕΠΠΑ.

Άρθρο 2

Η παρούσα απόφαση κοινοποιείται στη ΔΕΕ σύμφωνα με τα συμπεράσματα του Συμβουλίου της 14ης Μαΐου 1996 σχετικά με τη διαβίβαση στη Δυτικοευρωπαϊκή Ένωση εγγράφων της Ευρωπαϊκής Ένωσης.

Άρθρο 3

Η παρούσα απόφαση αρχίζει να ισχύει την ημέρα έκδοσής της.

Άρθρο 4

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 20 Μαρτίου 2000.

Για το Συμβούλιο

Ο Πρόεδρος

J. Gama

(1) ΕΕ L 260 της 12.10.1996, σ. 1.

(2) ΕΕ L 300 της 11.11.1998, σ. 1.

(3) ΕΕ L 300 της 11.11.1998, σ. 2.
ΑΠΟΦΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 23ης Δεκεμβρίου 1999

σχετικά με την έγκριση της ποσότητας των κερμάτων που πρόκειται να εκδοθούν το 2000

(ΕΚΤ/1999/11)

(2000/9/ΕΚ)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας (εφεξής καλούμενη "συνθήκη"), και ιδίως το άρθρο 106 παράγραφος 2,

Εκτιμώντας:

(1) ότι η Ευρωπαϊκή Κεντρική Τράπεζα (ΕΚΤ) έχει το αποκλειστικό δικαίωμα να εγκρίνει την ποσότητα των κερμάτων που εκδίδουν τα κράτη μέλη από την 1η Ιανουαρίου 1999·

(2) ότι τα κράτη μέλη έχουν υποβάλει στην ΕΚΤ προς έγκριση τις εκτιμήσεις τους για την ποσότητα των εθνικών κερμάτων που πρόκειται να εκδοθούν το 2000, μαζί με επεξηγητικά σημειώματα σχετικά με τις μεθόδους πρόβλεψης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Έγκριση της ποσότητας των εθνικών κερμάτων που πρόκειται να εκδοθούν το 2000

Η ΕΚΤ εγκρίνει με την παρούσα την ποσότητα των κερμάτων που πρόκειται να εκδοθούν από τα συμμετέχοντα κράτη μέλη το 2000, όπως εκτίθεται στον παρακάτω πίνακα:

>ΘΕΣΗ ΠΙΝΑΚΑ>

Άρθρο 2

Τελικές διατάξεις

Η παρούσα απόφαση απευθύνεται στα συμμετέχοντα κράτη μέλη.

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Φρανκφούρτη επί Μάιν, 23 Δεκεμβρίου 1999.

Willem F. Duisenberg

Πρόεδρος της ΕΚΤ
ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Φεβρουαρίου 2000

για τροποποίηση της απόφασης 87/257/ΕΟΚ σχετικά με τον πίνακα των εγκαταστάσεων των Ηνωμένων Πολιτειών της Αμερικής που εγκρίνονται για την εισαγωγή νωπών κρεάτων στην Κοινότητα

[κοινοποιηθείσα υπό τον αριθμό Ε(2000) 380]

(Κείμενο που παρουσιάζει ενδιαφέρον για τον ΕΟΧ)

(2000/138/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, αιγείου, προβείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 4 παράγραφος 1 και το άρθρο 18 παράγραφος 1,

Εκτιμώντας τα ακόλουθα:

(1) Με την απόφαση 87/257/ΕΟΚ της Επιτροπής(3), όπως τροποποιήθηκε τελευταία από την απόφαση 1999/301/ΕΚ(4), καταρτίστηκε αρχικώς πίνακας των εγκαταστάσεων των Ηνωμένων Πολιτειών της Αμερικής που εγκρίνονται για την εισαγωγή νωπών κρεάτων στην Κοινότητα. Ο πίνακας αυτός μπορεί να τροποποιείται εκάστοτε, ιδίως, βάσει των αποτελεσμάτων των κοινοτικών επιθεωρήσεων που διενεργούνται στις Ηνωμένες Πολιτείες της Αμερικής.

(2) Οι Ηνωμένες Πολιτείες της Αμερικής έχουν παράσχει εγγυήσεις ότι η εγκατάσταση 244 W, IBP, Waterloo, Iowa, είναι σε θέση να διενεργεί την εξέταση παρουσίας τριχινών όπως προβλέπεται στην οδηγία 77/96/ΕΟΚ του Συμβουλίου(5), όπως τροποποιήθηκε τελευταία από την οδηγία 94/59/ΕΚ της Επιτροπής(6).

(3) Ο πίνακας των εγκαταστάσεων πρέπει να ενημερωθεί/κωδικοποιηθεί αναλόγως.

(4) Τα μέτρα που προβλέπονται στην παρούσα απόφαση συμφωνούν με τη γνώμη της μόνιμης κτηνιατρικής επιτροπής.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 87/257/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 16 Φεβρουαρίου 2000.

Για την Επιτροπή

David BYRNE

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 121 της 9.5.1987, σ. 46.

(4) ΕΕ L 117 της 5.5.1999, σ. 52.

(5) ΕΕ L 26 της 31.1.1977, σ. 67.

(6) ΕΕ L 315 της 8.12.1994, σ. 18.

ΠΑΡΑΡΤΗΜΑ

Πίνακας των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα

>ΘΕΣΗ ΠΙΝΑΚΑ>
Απόφαση του Συμβουλίου

της 17ης Οκτωβρίου 2000

για την έγκριση τροπολογίας στο πρωτόκολλο του Μόντρεαλ περί των ουσιών που καταστρέφουν τη στοιβάδα του όζοντος

(2000/646/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1 σε συνδυασμό με το άρθρο 300 παράγραφος 2 πρώτη πρόταση και το άρθρο 300 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Δεδομένων των ευθυνών της για το περιβάλλον, η Κοινότητα προσχώρησε στη σύμβαση της Βιέννης για την προστασία της στοιβάδας του όζοντος και στο πρωτόκολλο του Μόντρεαλ περί των ουσιών που καταστρέφουν τη στοιβάδα του όζοντος με την απόφαση 88/540/ΕΟΚ(2) και ενέκρινε την πρώτη τροπολογία στο πρωτόκολλο του Μόντρεαλ με την απόφαση 91/690/ΕΟΚ(3) και τη δεύτερη τροπολογία με την απόφαση 94/68/ΕΚ(4).

(2) Όπως αποδεικνύουν πρόσφατα δεδομένα, για την επαρκή προστασία του όζοντος απαιτούνται έλεγχοι του εμπορίου των ουσιών που καταστρέφουν τη στοιβάδα του όζοντος πληρέστεροι εκείνων που προβλέπονται βάσει του πρωτοκόλλου του Μόντρεαλ όπως τροποποιήθηκε το 1992. Με βάση τα ίδια δεδομένα, απαιτείται ενισχυμένη παρακολούθηση του εμπορίου τέτοιων ουσιών που βρίσκονται ήδη υπό έλεγχο, και ιδίως του μεθυλοβρωμιδίου.

(3) Τον Σεπτέμβριο του 1997 εγκρίθηκε στο Μόντρεαλ μια τρίτη τροπολογία στο ομώνυμο πρωτόκολλο, δια της οποίας εισάγονται οι εν λόγω έλεγχοι. Η Επιτροπή, εξ ονόματος της Κοινότητας, έλαβε μέρος στη διαπραγμάτευση και έγκριση της τροπολογίας.

(4) Η Κοινότητα έχει εκδώσει μέτρα στον τομέα που καλύπτει η τροπολογία, και συνεπώς οφείλει να αναλάβει διεθνείς δεσμεύσεις επί του θέματος.

(5) Είναι ανάγκη να εγκριθεί από την Κοινότητα η τρίτη τροπολογία στο πρωτόκολλο του Μόντρεαλ διότι οι διατάξεις της αφορούν το μεταξύ Κοινότητας και λοιπών μερών εμπόριο ελεγχόμενων ουσιών, και η αρμοδιότητα της εφαρμογής τους ανήκει στην Κοινότητα,

ΑΠΟΦΑΣΙΖΕΙ:

Άρθρο 1

Με την παρούσα απόφαση εγκρίνεται εκ μέρους της Κοινότητας η τρίτη τροπολογία στο πρωτόκολλο του Μόντρεαλ περί των ουσιών που καταστρέφουν τη στοιβάδα τον όζοντος.

Το κείμενο της τροπολογίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα άτομα που είναι αρμόδια να καταθέσουν στον Γενικό Γραμματέα των Ηνωμένων Εθνών την πράξη έγκρισης της τρίτης τροπολογίας εκ μέρους της Κοινότητας, σύμφωνα με τις διατάξεις τον άρθρου 13 της σύμβασης της Βιέννης για την προστασία της στοιβάδας του όζοντος σε συνδυασμό με τις διατάξεις του άρθρου 3 της τρίτης τροπολογίας στο πρωτόκολλο του Μόντρεαλ.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 17 Οκτωβρίου 2000.

Για το Συμβούλιο

Ο Πρόεδρος

L. Fabius

(1) EE C 21 E της 25.1.2000, σ. 9.

(2) ΕΕ L 297 της 31.10.1988, σ. 8.

(3) ΕΕ L 377 της 31.12.1991, σ. 28.

(4) ΕΕ L 33 της 7.2.1994, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Δεκεμβρίου 1999

σχετικά με την τροποποίηση της απόφασης 1999/710/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος

[κοινοποιηθείσα υπό τον αριθμό Ε(1999) 4685]

(Κείμενο που παρουσιάζει ενδιαφέρον για τον ΕΟΧ)

(2000/79/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Με την απόφαση 1999/710/ΕΚ της Επιτροπής(3) έχει καταρτιστεί προσωρινός κατάλογος των εγκαταστάσεων που παράγουν κιμάδες και παρασκευάσματα κρέατος.

(2) Η Τσεχική Δημοκρατία και η Νέα Ζηλανδία έστειλαν κατάλογο των εγκαταστάσεων που παράγουν κιμάδες και παρασκευάσματα κρέατος και οι αρμόδιες αρχές πιστοποιούν ότι οι εγκαταστάσεις αυτές ανταποκρίνονται στους κανόνες της Κοινότητας.

(3) Άρα, μπορούν να καταρτιστούν προσωρινοί κατάλογοι εγκαταστάσεων παρασκευής κιμάδων και παρασκευασμάτων κρέατος για την Τσεχική Δημοκρατία και τη Νέα Ζηλανδία σύμφωνα με τη διαδικασία που ορίζεται στην απόφαση 95/408/ΕΟΚ για ορισμένες χώρες.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του παραρτήματος της παρούσας απόφασης προστίθεται στο παράρτημα της απόφασης 1999/710/ΕΚ.

Άρθρο 2

Η παρούσα απόφαση εφαρμόζεται από τις 15 Δεκεμβρίου 1999.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 281 της 4.11.1999, σ. 82.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: REPÚBLICA CHECA/Land: TJEKKISKE REPUBLIK/Land: TSCHECHISCHE REPUBLIK/Χώρα: ΤΣΕΧΙΚΗ ΔΗΜΟΚΡΑΤΑ/Country: CZECH REPUBLIC/Pays: REPUBLIQUE TCHÈQUE/Paese: REPUBBLICA CECA/Land: TSJECHISCHE REPUBLIEK/País: REPÚBLICA CHECA/Maa: TSEKKI/Land: TJECKISKA REPUBLIKEN

>ΘΕΣΗ ΠΙΝΑΚΑ>

País: NUEVA ZELANDA/Land: NEW ZEALAND/Land: NEUSEELAND/Χώρα: ΝΕΑ ΖΗΛΑΝΔΙΑ/Country: NEW ZEALAND/Pays: NOUVELLE-ZÉLANDE/Paese: NUOVA ZELANDA/Land: NIEUW-ZEELAND/País: NOVA ZELÂNDIA/Maa: UUSI-SEELANTI/Land: NYA ZEELAND

>ΘΕΣΗ ΠΙΝΑΚΑ>"
Απόφαση της Ευρωπαϊκής Κεντρικής Τράπεζας

της 14ης Δεκεμβρίου 2000

σχετικά με την έγκριση της ποσότητας των κερμάτων που πρόκειται να εκδοθούν το 2001

(ΕΚΤ/2000/17)

(2000/824/ΕΚ)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας (εφεξής καλούμενη "συνθήκη"), και ιδίως το άρθρο 106 παράγραφος 2,

Εκτιμώντας τα ακόλουθα:

(1) Η Ευρωπαϊκή Κεντρική Τράπεζα (ΕΚΤ) έχει το αποκλειστικό δικαίωμα να εγκρίνει την ποσότητα των κερμάτων που εκδίδουν τα κράτη μέλη από την 1η Ιανουαρίου 1999.

(2) Τα κράτη μέλη έχουν υποβάλει στην Ευρωπαϊκή Κεντρική Τράπεζα προς έγκριση τις εκτιμήσεις τους για την ποσότητα των εθνικών κερμάτων που πρόκειται να εκδοθούν το 2001, μαζί με επεξηγηματικά σημειώματα σχετικά με τη μεθοδολογία πρόβλεψης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Έγκριση της ποσότητας των εθνικών κερμάτων που πρόκειται να εκδοθούν το 2001

Με την παρούσα απόφαση, η Ευρωπαϊκή Κεντρική Τράπεζα εγκρίνει την ποσότητα των κερμάτων που πρόκειται να εκδοθούν από τα συμμετέχοντα κράτη μέλη το 2001, όπως παρουσιάζεται στον παρακάτω πίνακα:

>ΘΕΣΗ ΠΙΝΑΚΑ>

Άρθρο 2

Τελική διάταξη

Η παρούσα απόφαση απευθύνεται στα συμμετέχοντα κράτη μέλη.

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Φρανκφούρτη επί Μάιν, 14 Δεκεμβρίου 2000.

Ο Πρόεδρος της ΕΚΤ

Willem F. Duisenberg
Απόφαση της Επιτροπής

της 15ης Νοεμβρίου 2000

σχετικά με το υποχρεωτικό σύστημα σήμανσης του βοείου κρέατος στη Σουηδία

[κοινοποιηθείσα υπό τον αριθμό Ε(2000) 3297]

(Το κείμενο στη σουηδική γλώσσα είναι το μόνο αυθεντικό)

(2000/762/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1760/2000 του Συμβουλίου και του Ευρωπαϊκού Κοινοβουλίου, της 17ης Ιουλίου 2000, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το κρέας(1), και ιδίως το άρθρο 13 παράγραφος 3,

Εκτιμώντας τα ακόλουθα:

(1) Το άρθρο 13 παράγραφος 3 του κανονισμού (ΕΚ) αριθ. 1760/2000 προβλέπει τη δυνατότητα, μέχρι τις 31 Δεκεμβρίου 2001, τα κράτη μέλη να μπορούν να αποφασίσουν ότι για το κρέας που προέρχεται από ζώα τα οποία έχουν γεννηθεί, παχυνθεί και σφαγεί στο ίδιο κράτος μέλος, πρέπει να αναφέρονται συμπληρωματικά πληροφοριακά στοιχεία στις ετικέτες, εφόσον υπάρχουν επαρκή στοιχεία στο σύστημα αναγνώρισης και καταγραφής των βοοειδών.

(2) Στην απόφαση 1999/693/ΕΚ της Επιτροπής(2) αναγνωρίζεται ο πλήρης επιχειρηματικός χαρακτήρας της σουηδικής βάσης δεδομένων για τα βοοειδή.

(3) Η Σουηδία υπέβαλε αίτηση στην Επιτροπή για την έγκριση του υποχρεωτικού συστήματος σήμανσης του βοείου κρέατος, σύμφωνα με το άρθρο 13 παράγραφος 4 του κανονισμού (ΕΚ) αριθ. 1760/2000,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το αίτημα της Σουηδίας, όπως συνοψίζεται στο παράρτημα, για την εισαγωγή υποχρεωτικού συστήματος σήμανσης του βοείου κρέατος που προέρχεται από ζώα τα οποία έχουν γεννηθεί, παχυνθεί και σφαγεί στο έδαφός της, εγκρίνεται σύμφωνα με το άρθρο 13 παράγραφος 4 του κανονισμού (ΕΚ) αριθ. 1760/2000.

Άρθρο 2

Η παρούσα απόφαση απευθύνεται στο Βασίλειο της Σουηδίας.

Βρυξέλλες, 15 Νοεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 204 της 11.8.2000, σ. 1.

(2) ΕΕ L 273 της 23.10.1999, σ. 14.

ΠΑΡΑΡΤΗΜΑ

1. Σήμανση του βοείου κρέατος και των προϊόντων με βάση το βόειο κρέας με ένδειξη της σουηδικής προέλευσης

Το βόειο κρέας και τα προϊόντα με βάση το βόειο κρέας τα οποία προέρχονται από βοοειδή τα οποία έχουν γεννηθεί, εκτραφεί και σφαγεί στη Σουηδία πρέπει να φέρουν ετικέτα με την ένδειξη της σουηδικής προέλευσης.

2. Βόειο κρέας που τίθεται σε εμπορία πριν από το στάδιο της λιανικής πώλησης

Το βόειο κρέας και τα προϊόντα σε εμπορία πριν από το στάδιο της λιανικής πώλησης πρέπει, εάν δεν υπάρχει σήμανση στην συσκευασία του, να συνοδεύεται από τις πληροφορίες που θα χρησιμοποιηθούν ως βάση για τη σήμανση.

3. Βόειο κρέας που πωλείται χωρίς συσκευασία στον τελικό καταναλωτή

Όταν το βόειο κρέας πωλείται χωρίς συσκευασία στον τελικό καταναλωτή, πρέπει να παρέχονται πληροφορίες για τη σουηδική προέλευση με διακριτικό γνώρισμα ή ανάλογο χαρακτηριστικό επί του κρέατος.
Απόφαση της Επιτροπής

της 7ης Νοεμβρίου 2000

για τροποποίηση για δεύτερη φορά της απόφασης 2000/551/ΕΚ για ορισμένα μέτρα προστασίας όσον αφορά τα ιπποειδή που προέρχονται από ορισμένες περιοχές των Ηνωμένων Πολιτειών της Αμερικής και πλήττονται από πυρετό του Δυτικού Νείλου

[κοινοποιηθείσα υπό τον αριθμό Ε(2000) 3254]

(Κείμενο που παρουσιάζει ενδιαφέρον για τον ΕΟΧ)

(2000/713/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), όπως τροποποιήθηκε τελευταία από την οδηγία 96/43/ΕΚ(2), και ιδίως το άρθρο 18 παράγραφος 7,

Εκτιμώντας τα ακόλουθα:

(1) Σε ορισμένες πολιτείες των Ηνωμένων Πολιτειών της Αμερικής αναφέρθηκαν κρούσματα πυρετού του Δυτικού Νείλου, μιας μη λοιμώδους ιολογικής ασθένειας που μεταδίδεται μέσω φορέα και συνοδεύεται από κλινικές ενδείξεις εγκεφαλίτιδας, σε ίππους.

(2) Ως εκ τούτου, η Επιτροπή εξέδωσε την απόφαση 2000/551/ΕΚ, της 15ης Σεπτεμβρίου 2000, για ορισμένα μέτρα προστασίας όσον αφορά τα ιπποειδή που προέρχονται από ορισμένες περιοχές των Ηνωμένων Πολιτειών της Αμερικής και πλήττονται από πυρετό του Δυτικού Νείλου(3), όπως τροποποιήθηκε από την απόφαση 2000/695/ΕΚ(4)·

(3) Προκειμένου να προσαρμοστούν περαιτέρω τα μέτρα στη σημερινή επιδημιολογική κατάσταση, είναι αναγκαίο να τροποποιηθεί για δεύτερη φορά η απόφαση 2000/551/ΕΚ για ορισμένα μέτρα προστασίας ως προς τα ιπποειδή που προέρχονται από τις Ηνωμένες Πολιτείες της Αμερικής.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι της απόφασης 2000/551/ΕΚ αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν έναντι των Ηνωμένων Πολιτειών της Αμερικής για να τα ευθυγραμμίσουν με την παρούσα απόφαση.

Ενημερώνουν την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 7 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 56.

(2) ΕΕ L 162 της 1.7.1996, σ. 1.

(3) ΕΕ L 234 της 16.9.2000, σ. 46.

(4) ΕΕ L 286 της 11.11.2000, σ. 42.

ΠΑΡΑΡΤΗΜΑ

"ΠΑΡΑΡΤΗΜΑ Ι

Στις Ηνωμένες Πολιτείες της Αμερικής, οι πολιτείες:

- Νέα Υόρκη, συμπεριλαμβανομένης της πόλης της Νέας Υόρκης,

- New Jersey,

- Massachusetts,

- Connecticut,

- Rhode Islands,

- Pennsylvania."